
Riigihanke „TALLINNA MAANTEE LÕIGU TEE-EHITUSPROJEKT” hankemenetluse korraldamine
1. Asjaolud ja menetluse käik

Narva Linnavolikogu 06.03.2008 määruse nr 11 „Narva linna 2008.aasta eelarve muutmine (I lisaeelarve)” Lisa 3 punkti 1.33 alusel eraldati Linnavara- ja Majandusametile 2008 a. Narva linnas Tallinna mnt lõigu (sissesõit linna Tallinna poolt -

Kangelaste pr) laiendamise tee-ehitusprojekti koostamiseks 2 500 000 krooni. Kuna eelnimetatud hankelepingu teenustööde tegemiseks maksumus ületab 40 000 eurot, on teenustööde teostamiseks vajalik algatada avatud hankemenetlus.

2. Õiguslikud alused

Kohaliku omavalitsuse korralduse seaduse §30 lõige 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Riigihangete seaduse §10 lõige 1 punkti 2 kohaselt riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija.
Riigihangete seaduse §15 lõige 1 punkti 2 kohaselt, riigihanke hankemenetluse korraldamise, ehitustööde kontsessiooni andmise ja ideekonkursi korraldamise kohustuse maksumuse piirmäär riigihangete seaduse tähenduses on 2008. aastal ja hiljem alustatud riigihangete puhul asjade ja teenuste hankelepingu ning ideekonkursi korral 40 000 eurot. 

Seega tuleb vastu võtta linnavalitsuse korralduse ülalnimetatud riigihankemenetluse korraldamiseks.
3. Otsus
3.1. Kuulutada välja riigihanke „TALLINNA MAANTEE LÕIGU TEE-EHITUSPROJEKT” avatud hankemenetlus vastavalt hanketeade dokumentidele (lisatud).

3.2. Määrata ülalnimetatud riigihanke hankijaks Narva Linnavalitsuse Linnavara- ja Majandusamet ja riigihanke eest vastutavaks isikuks Linnavara- ja Majandusameti Kommunaalmajandusosakonna juhataja direktori ülesannetes Arkadi Nikolajev.
3.3. Volitada Linnavara- ja Majandusameti Kommunaalmajandusosakonna juhataja direktori ülesannetes Arkadi Nikolajev’it sõlmima hankelepingu ülalnimetatud riigihanke võitjaga.  
3.4. Narva Linnavalitsuse Linnavara- ja Majandusametil teha korraldus asjaosalistele teatavaks.
4. Rakendussätted
4.1. Halduskohtumenetluse seadustiku § 9 lõike 1 kohaselt võib korraldust vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

4.2. Korraldus jõustub seadusega sätestatud korras.

